Downloaded from YTS.MX
Official YIFY movies site: YTS.MX
13,8 MILLIÁRD ÉVVEL EZELŐTT
Az ősrobbanás után
az univerzum hidrogén- és héliumgáz kozmikus keverékéből állt.
Idővel a hidrogén- és a héliumatomok elkezdtek csillagokká összeolvadni.
A csillagok valószínűleg galaxisokba rendeződtek.
Ezt az átrendeződést hívjuk első fénynek.
Az első fény felragyogása, az univerzum első galaxisainak létrejötte…
A teremtés a távoli múlt ezen időszakában történt.
Amikor felnézünk az égre, a Tejútrendszer csillagai mögött
csak a sötétséget látjuk.
Sosem volt olyan technológiánk,
amellyel megnézhettük volna az univerzum történetének első fejezetét.
Ha be akarunk pillantani a múltba, hogy megcsodálhassuk az első fényt,
ahhoz a történelem legösszetettebb teleszkópja fog kelleni.
A Webb-űrteleszkóp a NASA eddigi legkockázatosabb küldetése.
Ez a küldetés vagy technológiai diadal,
vagy szívszorító katasztrófa lesz.
A világ legnagyobb teleszkópját fogjuk több millió kilométerre az űrbe küldeni.
Ezernyi dolog sülhet el rosszul.
Egyetlen küldetés sem járt még ilyen sok kritikus hibalehetőséggel.
Belegondolni, hogy mi lesz, ha nem sikerül…
Elég rettenetes gondolat.
Az az űrmérnök, aki egy sikeres küldetés után azt mondja,
hogy nem volt szüksége szerencsére, az bolond vagy hazug.
Az első felvételek sok kérdést segítenek majd megválaszolni.
Hogy honnan jövünk.
Hogy hogy kerültünk ide.
És hogy egyedül vagyunk-e.
Ez itt a mi történetünk.
- Az egész. - Rajta van az egész történetünk.
Biztos vagyok benne, hogy ez a teleszkóp óriási mérföldkő lesz
az élet nyomainak keresésében.
Az univerzum annyira hatalmas!
Muszáj lennie valahol fejlett, intelligens életnek.
A James Webb-űrteleszkóp
alapjaiban fogja megváltoztatni az univerzumról alkotott képünket.
AZ ISMERETLEN
KOZMIKUS IDŐGÉP
Új teleszkóp tűnt fel a színen.
A NASA második igazgatójának nevét viselő James Webb-űrteleszkóp hamarosan elkészül.
Francia Guyanában, egy ottani űrközpontból fogják fellőni.
Ez nem kizárólag a NASA küldetése,
hanem egy közös projekt az Európai Űrügynökséggel
és a Kanadai Űrügynökséggel.
2021. DECEMBER 25.
Harminc év alatt tízmilliárd dollárba került,
és számtalan vita övezte.
Balesetek, pénzügyi problémák kísérték. A Kongresszus is megpróbálta leállítani.
Hatalmas a nyomás a NASA-n a James Webb-űrteleszkóp fellövése miatt.
Ha valami balul sül el, akkor megközelítőleg tízmilliárd dollár,
illetve több mint két évtized munkája vész azonnal kárba.
Hogy vagyunk?
- Hogy van? - Jól.
Thomas Zurbuchen a NASA tudományos igazgatója,
akit nyugodtan hívhatunk dr. Zének is.
Végre eljött a nap!
Hosszú évtizedeken át rengetegen dolgoztak a teleszkópon,
amit perceken belül fellőnek majd.
A rakéta tetején található a teleszkópunk,
amin különböző szerepkörökben több mint 10 000 ember dolgozott.
Nemcsak a mi reményeinket és álmainkat testesíti ez meg,
hanem több tízezer tudósét is, akik közül sokan még meg sem születtek.
Ők is profitálnak majd ebből,
ők is itt vannak lélekben, és szurkolnak, miközben várjuk a visszaszámlálás végét.
Minden rendszer készen áll.
Még 30 másodperc van hátra.
A Webb-űrteleszkóp a NASA eddigi legkeményebb küldetése.
Voltak gyártási és tervezési hibák, rendszerbeli és személyzeti problémák…
Néha teljesen reménytelennek tűnt.
Jöhet a végső visszaszámlálás!
Tíz, kilenc, nyolc…
Gyakran gondoltam rá a tudomány Apollo-programjaként.
Ez egy elképesztően nehéz, szinte megvalósíthatatlan célkitűzés.
De mi mégis próbálkozunk.
…három, kettő, egy, kilövés!
HÁROM HÓNAPPAL KORÁBBAN
GODDARD ŰRKÖZPONT – GREENBELT, MARYLAND
Elég hosszú út vezetett a fellövésig.
Több mint 15 évet dolgoztam a projekten.
Úgy érzem, hogy a munkám központi része lett az identitásomnak.
Ez a szenvedélyem. Imádom, ezért csinálom.
Belegondolni, hogy mi lesz, ha nem sikerül,
miután az egész karrieremet ennek a projektnek szenteltem…
Elég rettenetes gondolat.
Olyan 6-7 éves lehettem,
amikor eldöntöttem, hogy csillagász akarok lenni.
Arkansas vidéki részén, egy kis farmon, konkrétan a semmi közepén nőttem fel.
Nem voltak a közelben városi fények. Esténként sötét volt. Gyönyörű volt az ég.
Már gyerekkoromban is lenyűgözött az éjszakai égbolt.
A HUBBLE-ŰRTELESZKÓP FELLÖVÉSE 1990. ÁPRILIS 24.
Negyedikes vagy ötödikes lehettem, amikor fellőtték a Hubble-t.
Megkaptuk az engedélyt, hogy megkezdjük az elülső zárak kioldását.
A napelem mindkét oldala sikeresen elkezdett kinyílni.
Nagyszerű!
Izgalmas kalandokat kívánok a Hubble-nek,
és hogy sikerüljön megfejtenie az univerzum titkait.
Kíváncsiságból odafordították az űrtávcsőt az ég egy semmitmondónak tűnő része felé.
A végeredmény az egész világot lenyűgözte, köztük a fiatalkori énemet is.
Kiderült, hogy a semmi valójában galaxisok ezreit rejtette.
Akkor döbbentünk rá először,
hogy milyen régóta létezik az univerzum.
A fizikának köszönhető az a klassz trükk,
hogy az óriási teleszkópjainkkal vissza tudunk tekinteni a múltba.
A teleszkópok szinte már időgépek,
hiszen megmutatják, hogyan nézett ki az univerzum a múltban.
Ez talán sci-finek hangozhat, de pusztán csak annyiról van szó,
hogy időbe telik, mire a fény átszeli az űrt.
Ha ránézünk egy utcai lámpára, akkor annak a fénye
a másodperc töredéke alatt képes elérni a szemünket.
A Nap fénye úgy nyolc perc alatt éri el a Földet.
Ez az időtartam egyre nő, ahogy távolodunk az űrben.
Minél messzebb van valami, annál több idő, mire a fénye eléri a teleszkópjainkat.
Szóval az égitestek múltbeli állapotát látjuk.
A Hubble segítségével betekinthettünk a távoli múltba,
és elég korai állapotú, elég fiatal galaxisokat láthattunk.
De a történet eleje még hiányzik.
Még nem láthattuk a 13,8 milliárd éves univerzum történetének legelső fejezetét.
Be akarunk pillantani a végtelen űrbe,
hogy megláthassuk az idők kezdetét, és választ kaphassunk arra,…
A NASA EGYKORI IGAZGATÓJA
…hogy hogyan jöttek és jönnek létre a galaxisok,
hogy vannak-e lakható bolygók a Naprendszeren kívül,
és hogy vajon van-e a Földön kívül élet.
A Hubble és a földi teleszkópjaink fontos alapként szolgáltak mindehhez.
De ennél többre lesz szükség,
és az Újgenerációs Űrteleszkóp,
az NGST jelképezi majd a következő mérföldkövet.
Ez lett végül a James Webb-űrteleszkóp.
A Webb hatalmas ugrást képvisel. Egy küldetés sem jelentett ekkora ugrást,
hiszen minden téren óriási fejlesztéseket hajtottunk végre.
Ez a világ létező legjobb teleszkópja.
Tisztában voltunk vele, hogy legalább tíz csodára lesz szükségünk.
Teljesen új technológiák kellettek, amik korábban nem léteztek.
Egy teljesen új szenzor…
Egy teljesen új vezérlőrendszer, amely összefókuszálja a tükröket…
Ebből tíz kellett.
A kritikus hibalehetőségek száma az egyik legfontosabb mérőszámunk.
A kritikus hibalehetőségek olyan potenciális események,
amelyek közül ha akár egy is bekövetkezik, akkor a küldetés meghiúsul.
Megerősítést kaptunk, hogy az ejtőernyő kinyílt,
így jelentős lassulást láthatunk.
A Marsra szállás 80-90 ilyennel járt.
Az volt az egyik legkockázatosabb küldetésünk.
A Webb ennél háromszor-négyszer rizikósabb.
Ez egészen csodálatos, Mike!
Felállították a zászlót. Látni a csillagokat és a csíkokat.
Több a kritikus hibalehetőség, mint az Apollo-programnál volt.
Hogy mennyiről is van szó konkrétan?
Egészen pontosan 344-ről.
Egyetlen küldetés sem járt még ilyen sok kritikus hibalehetőséggel.
Szinte lehetetlen megvalósítani.
VEZETŐ MÉRNÖK
Ebben a szakmában mindig ott vannak az ismeretlen tényezők.
Végül úgyis én felelek majd értük.
Igyekszem jó döntést hozni az elérhető adatok alapján,
de tudom, hogy bizonyos döntések mindig járnak valamennyi kockázattal.
- Cat? - Megyek.
Jaj, nyugi, te véreb!
Az elmúlt 24 évben csak erre a küldetésre koncentráltam.
Olyan, mintha a gyerekem lenne.
A gyerekeim másról sem hallottak kilenc-, mármint, négyéves koruktól kezdve,
csak a James Webb-űrteleszkópról.
A fiam már 30, a lányom pedig 28 éves.
Az ember tart tőle, hogy ha valami balul sül el,
akkor jön a sajtó, a politikusok, mindenki,
és besarazzák a nevét.
Mindenért aggódik. Ez családi jellemző. Idegeskedni szoktak minden apróságon.
Nem szokott jól aludni.
Mindig azok a kritikus hibalehetőségek, vagy mik járnak a fejében.
Állandóan aggódsz miattuk, és…
Még szép, hogy aggódok! Az egész csapat aggódik, szóval…
Ezért is figyelünk annyira oda rájuk.
Itt van az Újgenerációs Űrteleszkóp néhány tervrajza. Akkor még így nevezték.
Minél nagyobb a tükör, annál több fényt gyűjt be.
Az első fény észleléséhez elég hatalmas tükörre van szükség.
Öt formatervet vettünk fontolóra. Ez is az eredetiek közé tartozott.
Az ördög a részletekben lakozik.
Mindig csak az ezekhez hasonló részletes műszaki tervrajzokban
jönnek elő az igazi gondok.
A legnyilvánvalóbb probléma,
hogy a teleszkóp átmérője nagyobb, mint a hordozórakétáé.
Szóval össze kell hajtani.
Volt olyan formatervünk, amelynél a főtükör elemei fel voltak tornyozva.
Lemezjátszóra hasonlított.
Az volt az eredeti elképzelésünk, hogy a főtükör összeszereléséhez
két lehajtható szárnyat használnánk.
Végül ennél maradtunk.
2008-ban vizsgálták felül a konstrukciót.
Ekkor nyerte el a mostani kinézetét a teleszkóp.
Nem ez a legjobb makett a Webbről, de a működés bemutatására tökéletes lesz.
Ez itt a főtükör. Beérkezik a csillagfény,
a főtükör befogja azt, és a másodlagos tükörre fókuszálja,
onnan pedig ebbe a fekete piramisba jut.
Utána hátra kerül a fény, ahol a berendezések is vannak.
A kamerák, a spektrométerek…
Elnézést, kezd elengedni a ragasztó…
Ez itt a teleszkóp nappajzsa.
A nappajzs megállítja a Napból, a Földről és a Holdról érkező fényt.
A teleszkópnak hidegnek kell maradnia,
hogy ne legyen világosabb, mint a halovány csillagok, amiket vizsgál.
A 344 kritikus hibalehetőségből
225 kapcsolódik a nappajzs üzembe helyezéséhez.
Sosem használtunk még ilyen technológiát.
Az üzembe helyezés elején
az oldalsó nagy raklapok szépen lenyílnak egymás után.
Ezekhez rögzítettük a nappajzs összehajtott rétegeit.
Majd egy rendkívül összetett emelőmotoros feszítőrendszer
kihajtja a nappajzsot a hat csúcs irányába.
Utána az öt réteget egyenként kifeszítjük,
hogy megfelelő legyen az alakjuk és a pozíciójuk egymáshoz képest.
Összesen 34 kritikus hibalehetőség köthető
az öt réteg kifeszítéséhez.
Jön a második réteg. Három, kettő, egy…
Talán abban tér el ez az űrküldetés a legjobban
a történelem összes többi űrküldetésétől, hogy mennyire sérülékeny.
A nappajzs nem egy fémdarab.
Egy összehajtott esernyőre hasonlít.
Három üzembe helyezést hajtottunk végre,
de az újrahajtogatás kárt tett a nappajzsban.
Az elhasználódás egészen odáig fajult, hogy úgy döntöttünk, ennyi,
ideje leállni, és nem túlzásba vinni a tesztelést.
Ha az ember ilyen hatalmas rétegeket használ,
a hosszú kábelekről nem is beszélve,
akkor a súlytalanság állapotában sok minden gabalyodhat össze.
Ezernyi dolog sülhet el rosszul.
Darabokra szedjük az egészet, és utána feltesszük egy rakétára,
hogy aztán robotikusan újra összerakjuk az űrben.
Ilyet még senki sem csinált korábban.
Tizennégy nappal a fellövés után fogjuk a főtükörhöz illeszteni a szárnyelemeket.
Tíz kritikus hibalehetőség kapcsolódik a főtükörhöz,
szárnyanként öt darab.
Jó ötletnek tűnt 18 különálló elemből felépíteni a tükröt.
Minden egyes tükör mozgatható.
Így minden hatszöget külön tudunk pozicionálni,
tehát a teleszkópunk robotikusan lesz állítható.
Úgy 1,6 millió kilométerre lesz tőlünk. Négyszer messzebb, mint a Hold.
Nem lenne jó, ha a teleszkóp megrepedne,
amikor eléri a kriogén hőmérsékleteket.
KRIOGÉN HŐMÉRSÉKLETI TESZT – 2017
A NASA átalakította nekünk
a Johnson Űrközpont legnagyobb kriogén fagyasztókamráját,
amit még az Apollo idején használtak.
Évekbe tellett, mire alkalmassá vált az óriási teleszkópunk befogadására.
Egy háromszintes épület nagyságú gépet teszteltünk olyan hőmérsékleten, ami…
Úgy -230 fokos hőmérsékleten, és egészen nagyszerűen működött.
Szinte kész csoda volt.
Volt egy fantasztikus nap a Goddardban, amire az emberek éveken át vártak.
Felemelték a tükröt, majd a kilátótér felé forgatták,
így mindenki megcsodálhatta.
Elég nehéz volt visszafognom a könnyeimet.
Azért, mert a saját tükörképünket láttuk
ugyanabban a tükörben, ami új galaxisok fényét és távoli bolygókat fog észlelni.
Klassz volt a gondolat, hogy engem is lát.
Úgy terveztük meg ezt a teleszkópot, hogy infravörösben lássa az univerzumot.
A legtávolabbi galaxisok annyira messze vannak,
hogy a fényük csak infravörös sugárzásként észlelhető,
ami túl vörös ahhoz, hogy a szemünk észlelni tudja.
Ha lenne egy nagyobb Hubble-ünk, ami ugye a látható fényt tudja érzékelni,
még akkor sem látnánk az első galaxisok fényét.
Habár a teleszkópot elsősorban a korai galaxisok vizsgálatára terveztük,
az óriási mérete és hatékonysága révén
minden korábbi eszközünknél nagyobb segítséget fog tudni nyújtani
az exobolygók, a más csillagok körül keringő bolygók vizsgálatában is.
Különösen annak kiderítésében, hogy vajon a közeli bolygók valamelyike
lakható lehetne-e az emberiség számára.
Ezt úgy képes felmérni,
hogy megvizsgálja a bolygó légkörének molekuláit.
Képes észlelni a metánt, a szén-dioxidot, illetve a vízpárát.
Ahol víz van, ott általában élet is.
Nem túlzás azt mondani, hogy ez a teleszkóp óriási mérföldkő lesz
az élet nyomainak keresésében.
Hát nem lenne csodálatos, ha azt mondhatnám, hogy van öt bolygó,
amiken előfordulhat élet?
El tudják ezt képzelni? Ez mindent megváltoztatna.
EGY HÓNAPPAL A FELLÖVÉS ELŐTT
A Webb az emberiség legnemesebb oldalát testesíti meg.
Önzetlen törekvés az ismeretlen felfedezésére,
hogy többet tudjunk meg magunkról, a történetünkről és az egész világról.
Szerintem ez hihetetlenül elképesztő.
Svájcban nőttem fel.
Az apám evangélikus lelkész volt egy fundamentalista felekezetben.
Szinte sosem hallottunk a tudományról.
Fiatalkoromban csak azt hallottam, hogy a világot hét nap alatt teremtették.
Utána beültem egy tanórára.
A tanár elmagyarázta, hogy a tudomány miként változtatott a történelem menetén.
Ekkor ráébredtem, hogy ezzel akarok foglalkozni,
hogy a tudományon keresztül változtathassam meg a történelem menetét.
Öt éve dolgozom ezen a projekten.
Sokan úgy gondolják, hogy türelmetlen vagyok.
Néha durvának tűnhet az, ahogy felelősségvállalást várok másoktól.
De tegyük fel, hogy elbukunk.
Azzal visszavetnénk az egész világ tudományos fejlődését
legalább egy-két évtizeddel.
Rögzíteni szoktam a kilométereimet.
Egész évben. Minden évben úgy 1600 kilométer a cél.
Attól függően, hogy telik az év. Több stressz egyenlő több futás.
Idén már az 1900-hoz közelítek.
A NASA az a szervezet, amely előállt azzal a szlogennel,
hogy a kudarc szóba sem jöhet.
Elég hangzatos szlogen,
de a kudarc lehetősége minden küldetésünknél felmerül.
Már a kezdetektől fogva rengeteg kihívás merült fel.
Az intézményünk új teleszkópot fog fejleszteni,
amely várhatóan 2007-re fog elkészülni.
A tervezett összköltség 500 millió dollár lesz.
Amikor bejelentették a tervezett összköltséget,
a kutatók, akik a Hubble-űrteleszkópon dolgoztak,
ami több mint hatmilliárd dollárba került, azonnal tudták, hogy kamu az egész.
A projekt növekedésével az összköltség hirtelen hatmilliárd dollárra szaladt fel.
Mr. Howard, látta valaha a Pénznyelő című filmet?
Természetesen.
A film szállóigéjévé vált, hogy: „Már csak két hét.”
Hogyan magyarázzuk meg a projektjük költségeit a választóknak?
Kongresszusi vizsgálat indult ellenünk.
Lényegében törölni akarták a projektet.
Azt hittük, hogy ennyi volt, vége.
A Kongresszus le akart állítani minket. Döbbenetes volt.
Fiatal tudósként ott álltam, és tűkön ülve vártam a teleszkópot,
erre le akarnak állítani ennyi munka után?
Végül odaítélték a pénzt. Ekkor kerültem én a képbe.
9 MILLIÁRD DOLLÁR
Senki sem akart egyenesen beszélni. Mindenki csak mismásolt.
Kérdeztem, hogy állunk. Azt mondták, kifutunk az időből, de semmi gond.
Igenis gond volt.
VIBRÁCIÓS ÉS AKUSZTIKAI TESZT – 2017-2018
Emlékszem, amikor készültünk a vibrációs és akusztikai tesztre.
Ilyenkor megpróbáljuk szétverni a teleszkópot.
Persze azt szeretnénk, hogy kibírja, de úgy megrázzuk, mint a rakéta fogja.
És olyan erős hanghullámokkal bombázzuk, mint amilyenek a fellövéskor fogják érni.
Az első teszt nagyszerűen sikerült.
Utána az űrhajóval és a nappajzzsal együtt teszteltük,
erre elkezdtek lehullani a csavarrögzítők.
Tízezer csavar volt benne.
Ha az ember szerelt már biciklit,
akkor tudja, hogy a végén meg kell húzni a csavarrögzítőket.
Nem voltak meghúzva.
Ez mégis hogyan lehetséges?
Az űrbe fog menni. Rögzíteni kell őket.
Szóval meg kellett találnunk, és meg kellett húzunk az összeset.
Hat hónapba
és 150 millió dollárba került ennek a problémának a megoldása.
Az emberek többet hibáztak, mint szabad lett volna. Elég kínos volt.
HIBÁS A NASA NAGY DOBÁSA
És mindeközben több negatív cikket írtak rólunk,
mint bármely másik küldetésről valaha.
Senki sem akar egy bukta része lenni.
Mindenki a győztes csapatban akar lenni, ahogy a sport világában is.
Stabilizálnom kellett a helyzetet.
A csapat tagjai mindig is lenyűgözőek voltak.
A probléma a vezetőséggel volt.
Fennáll a tükör megkarcolásának az esélye.
Óvatosnak kell lennünk.
Olyan vezetőket kellett találnom, akik képesek összefogni a csapatot,
és megteremteni azt a koncentrációt,
ami egy ilyen kaliberű dologhoz kell.
Azt a mentalitást vártam, hogy: „Igen, megcsináljuk!”
Szerintem ez segíthetett a későbbiekben.
Emlékszem arra a napra, amikor először sikerült igazán meglepniük.
A két résznek, a főtükörnek és a nappajzsnak,
össze kellett illenie.
Tudtam, hogy ez irtózatosan nehéz lesz.
A két részegység még sosem találkozott.
Minden rendszernek és kábelnek működnie kellett.
És amikor a két részt összeraktuk…
minden működött.
Korábban a csapat alig tudta tartani a lépést,
nem haladtak jól, aztán hirtelen megelőzték az ütemtervet.
Jobban haladtak, mint az elvárt volt tőlük.
Elképesztő!
Gyakorlatilag készen álltunk a küldetésre.
Ekkorra már annyira bíztam a sikerünkben, hogy a házamat is feltettem volna rá.
Rengeteg év munkájába került, hogy a teleszkóp rákerülhessen a rakétára.
Szinte alig mertem elhinni, hogy tényleg megtörténik.
KALIFORNIA
Izgatott és lelkes vagyok.
GUYANA ŰRKÖZPONT – FRANCIA GUYANA
Hogy szeretem-e a rakétaindításokat? Hát…
Szeretem, amikor véget érnek.
Olyan ez, mint az ejtőernyőzés.
Ha kinyílik az ernyő, akkor mindig élvezetes az út.
Már csak 12 óra van hátra a fellövésig.
Reméljük, marad az időjárás, és holnap fellőhetjük a teleszkópot.
Hihetetlen, hogy a célvonalban vagyunk!
Olyan izgalmas! Alig várom, hogy felküldjük a teleszkópot!
Magam írom mindkét beszédet.
Úgy gondolom, létfontosságú, hogy hitelesek és személyesek legyenek,
főleg akkor, ha rosszul alakulnak a dolgok.
Őszinte, hiteles, emberi módon kell jelen lennem. Ez fontos.
A pozitív beszédre nem fognak emlékezni. Az nem igazán számít. Bármit mondhatok.
A negatív beszéd azonban rendkívül fontos, ezért azt jól át kell gondolnom.
Hat, öt, négy…
A CLUSTER-MŰHOLDAK FELLÖVÉSE 1996. JÚNIUS 4.
…kilövés!
Rakétaindítás!
Még ma is emlékszem az Ariane–5 sikertelen kilövésére. Emlékszem rá.
Felszállás folyamatban.
Beleégett a kép az emlékezetembe.
Minden hajtásparaméter normális.
A pályaív szabályos.
„A mai fellövés sikertelen volt,
és a Webb-űrteleszkóp nem tudott a tervezett pályára állni.
Ez hatalmas érvágás mindannyiunk,
a világtudomány, illetve az űrkutatás számára is.
Nem kérdés, hogy csalódottak vagyunk.
Legyen akármekkora kudarc is a mai nap,
van valami, ami sosem változik.
Az elkötelezettségünk az űr tudományos felfedezése iránt.”
A FELLÖVÉS NAPJA – 2021. DECEMBER 25.
Hamarosan megtörténik az évtized vagy az évszázad legklasszabb eseménye.
A Hubble utódját, amely háromszor nagyobb,
illetve sokkal fejlettebb, hamarosan fellövik. Mindjárt sírok.
Feliz Navidad! Hajnali 4:50-kor keltem ma, hogy élőben láthassam a JWST fellövését.
Imádkozom a tudomány isteneihez, hogy minden zökkenőmentesen menjen,
és hogy hat hónap múlva csodás adatokat kapjunk.
Boldog karácsonyt, emberek!
Élő felvétellel jelentkezünk a Jupiter Irányítóközpontból,
Kourouból, Francia Guyanáról, ahol egy Ariane–5 rakéta várakozik,
hogy útnak indíthassa a James Webb-űrteleszkópot.
Több tízezer tudós nézi élőben a fellövést.
A jövőjük múlik a fellövés sikerén.
Boldog karácsonyt! Készen állunk a Webb-űrteleszkóp fellövésére.
Minden rendszer készen áll, folytatódik a visszaszámlálás.
Nem észlel semmilyen hibát a repülésvezérlő csapat Kourouban.
Nem vagyok túlságosan babonás típus,
de ma elviszek magammal három kabalát.
Nálam lesz az öregem taxis engedélye,
Menzel nagypapám csokornyakkendője,
illetve DeLeo nagypapám naplója, aki anno magánpilóta volt.
Remekül alakulnak a dolgok az űrállomáson
a karácsonyi rakétaindításhoz.
Zökkenőmentesen zajlanak a műveletek, szépen ketyeg a visszaszámlálás,
minden rendszer készen áll, és egyetlen hibajelzés sincs.
Az időjárás megfelelő.
A NASA munkatársai gondosan figyelik a telemetriai adatokat
a végső visszaszámlálás előtt.
Tíz, kilenc, nyolc…
Hét, hat, öt,
négy, három, kettő, egy…
ASZTROFIZIKUS
ESC leállítva.
A fedélzeti paraméterek normálisak.
Még 17 másodperc van hátra a Webb-űrteleszkóp leválasztásáig.
Rugók fogják óvatosan ellökni a teleszkópot az Ariane–5-től.
A teleszkóp leválasztása sikeres.
Hajrá, Webb!
- Köszönöm! Igen! - Szép munka volt!
Megerősítést kaptunk a teleszkóp leválásáról,
amit a napelemek üzembe helyezése fog követni.
A KÖVETKEZŐ ANIMÁCIÓ A NASA ADATAI ALAPJÁN FOGJA BEMUTATNI A WEBB ŰRUTAZÁSÁT.
A Webb akkumulátorról kap energiát, amíg a napelempanelje ki nem nyílik.
Kinyíltak a napelemek, így mostantól megtermeli magának a szükséges energiát.
Kinyíltak a napelemek.
Jól van!
Ez a beszéd!
Miközben a Webb a munkahelye felé tart, ami több millió kilométerre van a Földtől,
a teleszkópot a küldetésirányító központ munkatársai fogják üzembe helyezni.
KÜLDETÉSIRÁNYÍTÓ KÖZPONT BALTIMORE, MARYLAND
A következő hetekben aktiválódni fognak a Webb antennái, nappajzsa és a tükrei.
Ezek mindegyike fontos és komplikált lépés
a hattonnás űrteleszkóp teljes üzembe helyezéséhez.
A Webb-űrteleszkópot a világ legnagyobb elméi készítették,
akik tűkön ülve követik majd az eseményeket.
Ha bármi rosszul sül el,
az emberiség tehetetlen lesz majd.
Mindenki gratulál a sikeres fellövéshez,
aminek persze mindannyian nagyon örülünk,
de mind tudjuk, hogy még csak most jön a neheze.
Ez az üzembe helyezés olyan, mint összerakni egy asztalt
több millió kilométer messziről, robotikusan.
Másodpercenként 1,5 km-t tesz meg.
Hamarosan elhalad a Hold mellett, tehát olyan 370 000 km-re lehet tőlünk.
A Webb az L2 pont felé halad, ami több millió kilométerre van a Földtől.
Ha a Földön csillagokat akarunk nézni,
akkor kimegyünk vidékre, nem a városból nézelődünk.
Szóval számunkra most az L2 pont jelenti a vidéket.
Ez az a pont az űrben, ahol a Nap és a Föld gravitációja úgy egyesül,
hogy stabil pályát alakítson ki a Nap körül.
Az Apollo űrhajósai három nap alatt jutottak el a Holdra.
Az L2 pont elérése nekünk 30 napba fog kerülni.
Útközben üzembe helyezzük a teleszkópot.
Ez az első üzembe helyezésem, szóval elég ideges vagyok.
Különösen azért, mert most nincs javítási lehetőség.
Ha bármilyen gond merülne fel, azzal nekünk kell megbirkóznunk.
Több százan dolgozunk reggeltől estig a központban.
Főleg a repülésvezérlő csapat.
A küldetésirányító központban tudunk kommunikálni a Webb-űrteleszkóppal.
Parancsokat küldünk neki, vagyis különböző kódblokkokat,
amelyek megmondják, hogy mit csináljon.
Túl messze van tőlünk, ezért nem látjuk az űrben.
Egy segédprogramot használunk, ami animáltan ábrázolja a Webbet,
így mi is látjuk az üzembe helyezés szakaszait.
Latin-amerikai nőként ritkaságszámba megyek ebben a szakmában.
Nem voltak hozzám hasonló űrkutatók, akikre felnézhettem volna.
Tizenkilenc évesen kerültem be a NASA-hoz.
Nem is gondoltam, hogy ilyen gyorsan bekerülök egy ennyire nagy, neves helyre.
De miután bekerültem, tudtam, hogy nyomot fogok hagyni.
Programkódot és eljárásokat írok az üzembe helyezési rendszerhez.
Nem számít, milyen tevékenységről van szó,
a teleszkóp minden rendszerének összehangolt szimbiózisban kell működnie.
A NAPPAJZS ÜZEMBE HELYEZÉSE HÁROM NAPPAL A FELLÖVÉS UTÁN
225 KRITIKUS HIBALEHETŐSÉG
Műveleti parancsnokság, készen állunk az első kódsor elküldésére.
Folytassák, kezdhetjük.
Vettem. Lefuttatjuk a kódot.
A parancssor jónak tűnik. Lefuttathatja.
Futtatás folyamatban.
A legtöbb kritikus hibalehetőség a nappajzshoz köthető.
Ha nem oldódnak ki a szárnyak, akkor elég hatalmas bajba kerülünk.
Rendben, a motor sikeresen megállt.
- Folytathatja. - Futtatás folyamatban.
- Vettem, főnök. Minden jónak tűnik. - Folytassa!
Mindegy, hányszor próbáltuk el, olyan ez, mint az ejtőernyőzés.
Csak az számít, hogy legutóbb jól raktuk-e be az ernyőt.
Az pedig csak akkor fog kiderülni, amikor kiugrunk, és meghúzzuk a zsinórt.
Folytassa a 031-es lépéssel a hatos csoportra vonatkozóan!
Vettem. Indul a szárny.
A mozgás megfelelő, folytathatják.
Készen állunk. A jóváhagyást követően máris mehet.
Az eljárás jónak tűnik, lefuttathatja.
Futtatás folyamatban.
Kezdődhet a kioldás.
Készen állunk. Lássuk, hogyan oldanak ki!
Indíthatja a rétegkifeszítést.
Indítom.
Megerősítem, hogy a nappajzs mind az öt rétegét kifeszítettük!
Erről van szó!
Köszönjük!
Jelentős mérföldkő teljesült. Szép munka, nappajzsos csapat!
Szép munka volt!
Gratulálok mindenkinek, szép volt!
Jó nap volt ez a mai. Aggódtunk, hogy sikerül-e, de ott van.
Hűti a teleszkópot, ahogy kell. Gyönyörű!
Eddig 266 kritikus hibalehetőség szűnt meg
az összesen 344-ből.
Nem következtek be, így már nem okozhatnak gondot.
De továbbra is fő az óvatosság, hiszen van még bőven tennivalónk.
A FŐTÜKÖR ÜZEMBE HELYEZÉSE KÉT HÉTTEL A FELLÖVÉS UTÁN
10 KRITIKUS HIBALEHETŐSÉG
- Jó reggelt! - Sziasztok!
- Jó reggelt! - Jó reggelt!
Jó látni titeket!
A madridi állomás készen áll a vezérlés átadására.
Műveleti parancsnokság, miénk az irányítás.
Ellenőriztük a paramétereket. Készen állunk a motor aktiválására.
Ha a főtükör szárnyai nem rögzülnek,
akkor kéretlen rezgés lépne fel működés közben,
ami elhomályosítaná az elkészült felvételeket.
Az előzetes mozgatás befejeződött,
szóval készen állunk a 046-os lépésre,
az SCS-256 aktiválására.
Műveleti osztály, a paraméterek jónak tűnnek.
Vettem, indítom a motort.
Gyerünk, hozzuk haza a serleget!
- Elkezdett mozogni. - Látni lehet, ahogy mozog.
Már félúton járunk, 54%-nál tartunk.
Nézzenek oda!
- Közeledik! - Bizony.
Csak így tovább!
- Már 95%. Sőt, 96%. - Igen.
- Erről van szó! - Igen.
Négy…
három, kettő, egy…
A JWST ezennel teljesen üzemkész állapotba került!
Megvan a főtükör!
- Sikerült! - Milyen gyönyörű!
Bizony.
Magasságos ég!
Ezen aggódtunk ennyire?
Pont téged kerestelek.
Mesélj, hogy érzed magad?
Hát gondolni sem mertük, hogy ennyire simán fog menni minden.
Gyönyörű volt látni, ahogy a részekből összeállt az egész.
Minden olyan gördülékenyen ment! Annyira izgalmas!
Jó lett volna pezsgőt bontani, de nem hoztam magammal, szóval…
Szeretném, ha tudnátok, mennyire izgalmas és megható ez nekem.
A teleszkóp pályára állt, és sikeresen üzembe lett helyezve.
Borzasztó hálás vagyok az áldozatért,
amit ezért a csodás teleszkópért hoztatok, amihez foghatót még nem látott a világ.
Szóval milyen érzés történelmet írni?
Fantasztikus!
A JWST legfőbb részei mind sikeresen össze lettek szerelve.
Fantasztikusan alakulnak a dolgok!
Miénk a világ legnagyobb, legösszetettebb teleszkópja,
ami valaha az űrbe került, és állati felvételeket fogunk kapni.
Megcsináltuk, emberek!
A JWST ÜZEMBE LETT HELYEZVE!
Nehéz elképzelni, milyenek lesznek az első felvételek.
Én a galaxisok változásait tanulmányozom,
szóval az érdekel, hogy miként jönnek létre a csillagok,
a fekete lyukak, és hogy miként változnak ezek a folyamatok.
A mélymezős képeket várom a legjobban.
A mélymezőkben láthatjuk a legtávolabbi galaxisokat.
De a teleszkóp 1,5 millió km-re jár a Földtől, és hát…
Még most is történhetnek kalamajkák. Ez nem fog megváltozni.
Megmaradt 49 kritikus hibalehetőség, amelyek sosem fognak megszűnni.
Ha ezek bármelyike bekövetkezik, akkor sajnos a küldetés meghiúsulhat.
1993 DECEMBERE
Kínosan homályos a Hubble-űrteleszkóp képe.
A teleszkóp egyik tükre meghibásodott, így elhomályosítva az összes felvételt.
A Hubble-űrteleszkóp képe életlen volt, amikor bekapcsoltuk.
A főtükör fókusztávolsága pontatlan volt.
Ez kész katasztrófa volt a tudósoknak, akik számítottak ezekre a képekre.
El sem tudom képzelni, mekkorát csalódtak a teleszkópon dolgozó csillagászok.
Kínos volt. Gyerekként is éreztem, hogy: „Ajjaj, ez aztán a baj!”
Nem fogsz unatkozni, Jeff.
Érdemes lesz bekapcsolni a sisaklámpád.
Jó ötlet.
Az űrhajósok odamentek, és beszereltek egy kis optikai alkatrészt.
Mondhatni, egy aprócska szemüveget, ami korrigálta a fókusztávolságot.
- Egy fényes képpont! - Ott van!
Ott van!
- Végre látjuk a képpontokat! - Sikerült!
Az a legnagyobb baj, hogy a Webb túlságosan messze van.
Ha bármi gond lenne vele, nem tudnánk űrhajósokat küldeni hozzá.
A TELESZKÓP FINOMHANGOLÁSA NEGYVEN NAPPAL A FELLÖVÉS UTÁN
Be fogjuk állítani a teleszkópot.
Lényegében beélesítjük.
Ez elég bonyolult folyamat.
A Hubble emléke évtizedek óta kísérti a csapatunkat.
Több mentorom is dolgozott a Hubble-ön.
Elmesélték, hogy milyen érzés, amikor rosszul alakul az ilyesmi.
Kínos és nyilvános, és az ember nem szívesen él át ilyesmit.
Az elmúlt néhány órában rengeteg kalibrációs adatot gyűjtöttünk,
hogy megvizsgáljuk a teleszkóp állapotát.
Még senki sem látta az eredményt.
Lássuk!
Galaxisok mindenfelé!
Galaxisok!
Sokkal több galaxis van, mint csillag.
Gyönyörűek és élesek a felvételek.
Amilyennek lenniük kell.
Hat hónappal azután, hogy a világ legjobb teleszkópját fellőtték az űrbe,
a Webb-űrteleszkóp irányítói most arra készülnek,
hogy bemutassák a felvételeket, amire a csillagászok évtizedek óta várnak.
A teleszkóp első színes felvételeit.
Szerinted ez a legjobb nézőpont ehhez a galaxiscsoporthoz?
Kipróbáltam különböző szögeket, de a négyzetesség miatt az összes jó.
Az infravörös felvételek sokkal részletesebbek
a Hubble korábbi képeihez képest.
De a saját szememmel látni… Hát igen, nem is kérdés, mennyivel jobbak.
A teleszkóp felvételei kezdetben fekete-fehér képek.
Utána belemászok a képpontokba, és elővarázsolom az élénk színeket.
Az a munkánk lényege, hogy előássuk
az adatokban rejlő részleteket anélkül, hogy bármit is megváltoztatnánk.
Minden ott van, csak elő kell csalnunk az univerzumot a sötétségből.
A színek fontosak, mivel asztrofizikai jelentőségük van.
Közvetlenül a tudósokkal együtt dolgozunk. Ők magyarázzák el, hogy mit is látunk.
Habár fekete-fehérnek tűnik, ez a felvétel vörös csatornája.
Ez piros lesz, amikor hozzáadom a színeket.
Ezek a távoli galaxisok, ezek a halovány objektumok,
ezek fognak élénkpiros színnel a leginkább kitűnni.
Aztán hozzáadom a zöld csatornát,
és a színek életre kelnek, pedig ez még csak a vörös és a zöld.
A zöld árnyalatok többnyire a közelebbi galaxisokhoz,
illetve a csillagokhoz köthetők.
Amikor hozzáadom a kéket a rövidhullámú adatok alapján,
az egész kép életre kel.
Ezek a képek mintha a gyerekeink lennének.
Gondjukat viseljük és felkészítjük őket, hogy aztán bemutatkozzanak a világ előtt.
Úgy gondolom, ez fontos pillanat,
hiszen nem csupán a tudomány győzelme ez, hanem fontos mérföldkő az emberiségnek is.
Izgalmas időket élünk.
Hatalmas megtiszteltetés, hogy részese lehetek ennek.
A BEMUTATÓ – 2022. JÚLIUS 11.
A mai napon jobban megismerjük a világegyetemet.
Bizony, Biden elnök ma bemutatja
a NASA Webb-űrteleszkópjának régóta várt, első színes felvételét.
A NASA KÖZPONTJA – WASHINGTON
Szerintem kezdjük azzal a képpel, amit az elnök ma este bemutat majd.
- Ha úgy jó. - Persze.
Ez a Webb első mélymezős felvétele.
Erre készült a teleszkóp eredetileg.
Ez az univerzumról készült eddigi legmélyebb felvételünk.
Szóval…
Parancsoljon!
Szóval…
A Hubble legmélyebb képeihez hetek munkájára volt szükség.
Ez pár óránkba került csak.
- A képen egy… - Csodálatos!
Egy óriási galaxishalmazt láthatunk.
Ez az örvény egy teljes galaxis?
Pontosan. Szinte az összes itt látható pont az.
Több mint 7000 látható a képen.
- Olyan galaxisok, amiket eddig… - Ezen a képen?
Az arányokat úgy kell elképzelni, mintha fognánk egy homokszemet,
az ég felé tartanánk…
- Értem. - Ez csak egy apró ablak az univerzumba.
És akárhova máshová is néztünk, az ég mindenütt teli volt galaxisokkal.
Azonnal látni lehet őket.
- Látja ezt az apró piros pontot? - Igen.
- Az a legtávolabbi, amit találtunk. - Úristen!
Ez 13,1 milliárd éves.
Ezt meg fogjuk mutatni…
- Az univerzum pedig 13,8 milliárd éves. - Pontosan.
Mit mondjak az elnöknek, amikor mindezt elmagyarázom neki?
Hogy a képen a saját eredetünket,
illetve az univerzum minden galaxisának és csillagának eredetét láthatjuk.
- Ez itt a mi történetünk. - Az egész.
Rajta van az egész történetünk.
Minél inkább ráébredünk, hogy milyen hatalmas az univerzum,
annál inkább tudni szeretném, hogy ki és mi vagyok én ebben a világban.
Hogy miként illek a képbe.
Történelmi nap ez ma Amerikának és az egész emberiségnek.
Ma megpillanthatjuk az univerzum legrégebbi fényforrását,
ami 13 milliárd évvel ezelőtt…
Még egyszer mondom, ami 13 milliárd évvel ezelőtt tűnt fel.
Felfogni is nehéz.
Most pedig lássuk e csodálatos teleszkóp első felvételét!
A WEBB ELSŐ MÉLYMEZŐS FELVÉTELE
Úristen! A James Webb-űrteleszkóp első felvétele!
Hát megérkezett!
Mennyi galaxis az idők kezdetéből! Egek!
Jól van…
A REAKCIÓM A JWST EGYIK ELSŐ FELVÉTELÉRE
Ez egyszerűen lenyűgöző!
Jézusom!
Nem találom a szavakat.
Egészen szédületes ez az egész, emberek.
Ez annyira fantasztikus!
- Látod az íveket? - Bizony.
Azok óriási galaxishalmazok.
Elég klassz felvétel! Milyen pazar!
Istenem!
ASZTROFIZIKUS
Még azt az üzenetet szeretnék továbbítani, hogy ezt a kutatást…
…a James Webb-űrteleszkóppal…
Most először láthattuk a James Webb-űrteleszkópnak köszönhetően.
A kollégáimmal a reakciónk az egyöntetű, örömteli döbbenet volt.
Egészen megszédített minket ez a felvétel.
Mind éreztük legbelül, hogy bármi is vár odakinn, látni fogjuk.
JWST!
GODDARD ŰRKÖZPONT – GREENBELT, MARYLAND
Következzenek tehát a várva várt képek!
Hát itt van! Ez itt a Stephan-ötös.
Milyen csodálatos! Mit gondolsz, Giovanni?
Áthatolnak rajtuk a sugarak.
Mintha köd lenne.
STEPHAN-ÖTÖS – 290 MILLIÓ FÉNYÉVRE TŐLÜNK
A TEREMTÉS OSZLOPAI – 6500 FÉNYÉVRE TŐLÜNK
A teremtés oszlopai egy csillagképző régió a Tejútrendszerünkön belül.
A képen látható fénypontok mindegyike egy külön csillag, ahogy a Napunk is.
A naprendszerünk és az emberiség
ugyanabból az anyagból született, mint amit ezen a gyönyörű képen látunk.
A vérünkben lévő vas és a csontjainkban lévő kalcium
egy olyan csillagból származik, ami évmilliárdokkal ezelőtt robbant fel.
Az új csillagokat porképződmények veszik körbe.
Valahogy át kell látnunk ezen a poron. Az infravörös fénnyel képesek vagyunk rá.
FANTOM-GALAXIS – 32 MILLIÓ FÉNYÉVRE TŐLÜNK
DÉLI GYŰRŰS-KÖD
Egy haldokló csillag utolsó lélegzetvételét láthatjuk.
TARANTULA-KÖD – 170 000 FÉNYÉVRE TŐLÜNK
KOCSIKERÉK-GALAXIS
A Kocsikerék-galaxis e gyönyörű felvétele
közelebbről is bemutatja, mi történik a galaxisok ütközésekor.
CARINA-KÖD – 7600 FÉNYÉVRE TŐLÜNK
A JWST felfedezései egészen rendkívüliek az exobolygók szakterületén.
A teleszkóp nemrég szén-dioxidot talált egy gázóriáson,
ami egy Naphoz hasonló csillag körül kering 700 fényévre tőlünk.
Ez volt az első világos bizonyíték arra,
hogy a szén-dioxid a Naprendszeren kívül is megtalálható.
Egyszerűen nem jutok szóhoz.
Elsöprő érzés ezt látni…
Igen, elég elsöprő.
Nagyszerű példa ez arra,
hogy mire képes az emberiség, ha összefogunk egy jó ügy érdekében.
Rengeteg rossz van manapság a világban. Kemény időket élünk.
És ez végre valami jó. Egy apró fénysugár
egy egyébként eléggé sötét korszakban.
A Webb a bizonyíték, hogy mi mindenre vagyunk képesek közösen.
Tízezer ember erényei és gyengeségei egyesülnek benne.
Sokan aggódtak közülük, hogy nem fog sikerülni,
de mégis összefogtak, és egy remek csapatként megcsinálták.
Ha erre képesek voltunk, képzeljék el, mi minden sikerülhet még.
Nekem erről szól ez.
A reményről, amit ez a teleszkóp képvisel az űrben,
ahol mindennap megcsillogtatja az erejét.
Visszatekintettünk 13,5 milliárd évvel ezelőttre, és ezzel történelmet írtunk.
Büszke és reménnyel teli vagyok.
Ezek a felvételek megmutatták a világnak,
hogy mennyi mindent kell még felfedeznünk,
és hogy mindannyian egyek vagyunk.
És ez csupán csak a kezdet.
Remélem, azt mondhatom majd az unokáimnak, hogy segítettem megépíteni a teleszkópot,
ami megválaszolta a nagy kérdést.
Hogy egyedül vagyunk-e.
Eddig minden űrteleszkópunk talált valami egészen váratlant.
Bízom benne, hogy egy ekkora teleszkóp
valami páratlanul rendkívülire fog rábukkanni.
2022 VÉGÉN A WEBB FELFEDEZTE AZ ELSŐ EXOBOLYGÓJÁT,
EGY EDDIG ISMERETLEN, FÖLD MÉRETŰ BOLYGÓT, 41 FÉNYÉVRE TŐLÜNK.
A JAMES WEBB-ŰRTELESZKÓP ADATAI A VILÁGON MINDENKI SZÁMÁRA ELÉRHETŐEK.
A NASA EREDETILEG ÖTÉVES ÜZEMIDŐT VÁRT EL A TELESZKÓPTÓL.
MA MÁR EGY ÉVTIZEDDEL SZÁMOLNAK.
A feliratot fordította: Gorcsa Norbert